Ta Saulu endee töve ndàkoo ra ña kàꞌan ra,
ti yaꞌa chàtaꞌani ra ña na kaꞌni na tandiꞌi ma ndian chìnuni tuꞌun kàꞌan Rachaꞌnu Jesuu,
yakan va chāꞌan ra chāndeꞌe ra nuu ìyo sutu chaꞌnu chàꞌnda tiñu nuu ndra kùu sutu.
Ta chīkan ra ña jaꞌa ra iin tutu kuenda ndra chàꞌnda tiñu veñuꞌu judíu ìyo ñuu Damascu.
Ta tutu iꞌya kàꞌan yi ña tu nataꞌan ra ñaꞌaꞌ a raꞌii ña kuàꞌan itiꞌ Jesuu,
ìyo yi ña na tindee ndra ra tiin ra na ta kuꞌun na vekaa ñuu Jerusalén.
Yakan va kēe ndio Saulu kuàꞌan ra itiꞌ ñuu Damascu ndàꞌa ra ma tutu ikan.
Va ora cha kuàkuyatin ra ñuu Damascu,
ta janaꞌini ra ndēꞌe ra iin ñuꞌú tacha ña kīchi itiꞌ andivi.
Ta iin chīkonuuni yi ra.
Ta ndūva ra nuu ñuꞌuꞌ jāꞌa yi,
ta chīni ra iin tati ña teꞌen kàꞌan:
―Saulu,
Saulu,
¿ta naja jàndeꞌun tundoꞌo yuꞌu?
―kàti yi.
Tajan teꞌen kīchaꞌa chìkatuꞌun ma Saulu nuu yi:
―¿Yo kùu̱n,
yoꞌo Rachaꞌnu?
―kàti ra.
Tajan ma tati teꞌen nākaꞌan yi chiꞌin ra:
―Yuꞌu kùu Jesuu,
ra jàndeꞌun tundoꞌo chata.
Ta yaꞌa jàtakueꞌun ñu̱n chiꞌin juuni maun,
takua jàꞌa iin jundiki ora chàñu ri yutun xaan nuu ña ndàꞌa ma chitoꞌo ri.
¡Ndeta,
ta kiꞌviun ñuu Damascu kuꞌu̱n!
Ta ikan ìyo iin yo ni katituꞌun nuu̱n nda ña ìyo yi ña jaꞌun ―kàti yi.
Tajan ma ndra kuàꞌan chiꞌin Saulu,
nduvaꞌa kuii yūꞌvi ndra ti chīni ndra ma tatini ña kāꞌan yi,
va tüvi nī ndeꞌe ndra ma ña kāꞌan.
Tajan ikan ndēta ndio ma Saulu,
ta nūna ra tinuu ra,
va nī kuu nandeꞌe ra.
Tajan tīin ndra ma ndaꞌaꞌ ra,
ta kuàꞌan ndra chiꞌin ra itiꞌ ñuu Damascu.
Ta ikan chīyo ra ñuu Damascu uni kivi ña nī kuu ndeꞌe ra ta tüvi chāchi ra ta töve nī chiꞌi ra takuii ndia.
Ñuu Damascu,
ìyo iin ra chìnuni tuꞌun Jesuu ra nàni Ananía.
Ta kēta tati Rachaꞌnu Jesuu nuu ra,
ta teꞌen nākaꞌan yi chiꞌin ra:
―¡Yoꞌo Ananía!
―kàti yi.
Tajan teꞌen nākaꞌan ma Ananía:
―Iꞌya ìyoi,
yoꞌo Rachaꞌnu ―kàti ra.
Tajan teꞌen nākaꞌan tuku ma Rachaꞌnu chiꞌin ra:
―Ndeta ta kuꞌun itiꞌ kai ña nàni Itiꞌ Ndoo,
ta veꞌe ra nàni Juda,
nanduku̱n iin ra ñuu Tarsu,
ña nàni Saulu,
ti ikan ìyo ra kàꞌan chiꞌin Ndioo.
Ta cha kētai ña kàtituꞌin nuu ra ña ni kuꞌu̱n nuu ìyo ra,
yoꞌo Ananía,
ta ikan ni jundiun ndaꞌun xini ra,
ikan na kuu nandeꞌe ndiko ra inga chaꞌaꞌ.
―Takan kàti ma tati ma Rachaꞌnu Jesuu chiꞌin ma Ananía.
Tajan ora chīni ma Ananía ña kàꞌan ma Rachaꞌnu teꞌen,
tajan teꞌen nākaꞌan ndio ra:
―Yoꞌo Rachaꞌnu,
yaꞌa kuaꞌaꞌ ñivi kàꞌan chata ma ra nàni Saulu,
ña maa ra jàꞌa ña yaꞌa ndèꞌe ma ñiviun ma tundoꞌo ma ndian chìnuni ma tuꞌin ma ñuu Jerusalén.
Ta vitin vàchi ra iꞌya ndàꞌa ra iin tutu ña jāꞌa ma ra chàꞌnda tiñu nuu sutu.
Ta ma tutu ikan kàꞌan yi ti ndisaa ñivi chìnuni tuꞌun kàꞌun kuꞌun na kundii na vekaa jàꞌa ra ―kàti yi.
Va teꞌen nākaꞌan tuku ma Rachaꞌnu chiꞌin ma Ananía:
―¡Kuaꞌan!,
ti mai kāchin ra ña na kaꞌan ra tuꞌin nuu ndisaa ñivi yüvi judíu,
ta nda nuu ma ndra rey,
chàꞌnda tiñu nuu na ndia.
Ta juuni ni kaꞌan ra tuꞌin nuu ndian judíu ndia.
Vati ni janaꞌi nuu ra ña ìyo yi ña ndeꞌe ra tundoꞌo chaꞌaꞌ ma tiñu mai ña ni jaꞌa ra.
―Takan kàti tati Jesuu nuu Ananía.
Takan kūu ta ikan jan chāꞌan ndio ma Ananía ma veꞌe ikan.
Tajan teꞌen nākaꞌan ndio ra ora jūndii ra ndaꞌaꞌ ra xini Saulu:
―Yoꞌo ra yani̱ Saulu,
ma Rachaꞌnu Jesuu,
ra ndēꞌun tichi itiꞌ nuu kīchiun,
rakan tāchi yuꞌu ña na kichi̱ jundii ndaꞌi xiniun,
ikan na kuu nandeꞌun inga chaꞌaꞌ ta koo Tati Ií Ndioo chiꞌun ―kàti Ananía chiꞌin Saulu.
Ta ma ora ikani kēkoyo ña kàa takua kàa soo tiakaꞌ tinuu ra,
ta nàndeꞌe ndiko ra.
Tajan ndēta ndio ra,
ta kūnduta ra.
Ta ora yāꞌa,
tajan chāchi ra,
ikan na koo ndiko ñàndee ra.
Ta ikan chīyo ra kuaꞌaꞌ kivi chiꞌin ñivi chìnuni tuꞌun Jesuu ìyo ñuu Damascu.
Ta Saulu endee töve ndàkoo ra ña kàꞌan ra,
ti yaꞌa chàtaꞌani ra ña na kaꞌni na tandiꞌi ma ndian chìnuni tuꞌun kàꞌan Rachaꞌnu Jesuu,
yakan va chāꞌan ra chāndeꞌe ra nuu ìyo sutu chaꞌnu chàꞌnda tiñu nuu ndra kùu sutu.
Ta chīkan ra ña jaꞌa ra iin tutu kuenda ndra chàꞌnda tiñu veñuꞌu judíu ìyo ñuu Damascu.
Ta tutu iꞌya kàꞌan yi ña tu nataꞌan ra ñaꞌaꞌ a raꞌii ña kuàꞌan itiꞌ Jesuu,
ìyo yi ña na tindee ndra ra tiin ra na ta kuꞌun na vekaa ñuu Jerusalén.
Yakan va kēe ndio Saulu kuàꞌan ra itiꞌ ñuu Damascu ndàꞌa ra ma tutu ikan.
Va ora cha kuàkuyatin ra ñuu Damascu,
ta janaꞌini ra ndēꞌe ra iin ñuꞌú tacha ña kīchi itiꞌ andivi.
Ta iin chīkonuuni yi ra.
Ta ndūva ra nuu ñuꞌuꞌ jāꞌa yi,
ta chīni ra iin tati ña teꞌen kàꞌan:
―Saulu,
Saulu,
¿ta naja jàndeꞌun tundoꞌo yuꞌu?
―kàti yi.
Tajan teꞌen kīchaꞌa chìkatuꞌun ma Saulu nuu yi:
―¿Yo kùu̱n,
yoꞌo Rachaꞌnu?
―kàti ra.
Tajan ma tati teꞌen nākaꞌan yi chiꞌin ra:
―Yuꞌu kùu Jesuu,
ra jàndeꞌun tundoꞌo chata.
Ta yaꞌa jàtakueꞌun ñu̱n chiꞌin juuni maun,
takua jàꞌa iin jundiki ora chàñu ri yutun xaan nuu ña ndàꞌa ma chitoꞌo ri.
¡Ndeta,
ta kiꞌviun ñuu Damascu kuꞌu̱n!
Ta ikan ìyo iin yo ni katituꞌun nuu̱n nda ña ìyo yi ña jaꞌun ―kàti yi.
Tajan ma ndra kuàꞌan chiꞌin Saulu,
nduvaꞌa kuii yūꞌvi ndra ti chīni ndra ma tatini ña kāꞌan yi,
va tüvi nī ndeꞌe ndra ma ña kāꞌan.
Tajan ikan ndēta ndio ma Saulu,
ta nūna ra tinuu ra,
va nī kuu nandeꞌe ra.
Tajan tīin ndra ma ndaꞌaꞌ ra,
ta kuàꞌan ndra chiꞌin ra itiꞌ ñuu Damascu.
Ta ikan chīyo ra ñuu Damascu uni kivi ña nī kuu ndeꞌe ra ta tüvi chāchi ra ta töve nī chiꞌi ra takuii ndia.
Ñuu Damascu,
ìyo iin ra chìnuni tuꞌun Jesuu ra nàni Ananía.
Ta kēta tati Rachaꞌnu Jesuu nuu ra,
ta teꞌen nākaꞌan yi chiꞌin ra:
―¡Yoꞌo Ananía!
―kàti yi.
Tajan teꞌen nākaꞌan ma Ananía:
―Iꞌya ìyoi,
yoꞌo Rachaꞌnu ―kàti ra.
Tajan teꞌen nākaꞌan tuku ma Rachaꞌnu chiꞌin ra:
―Ndeta ta kuꞌun itiꞌ kai ña nàni Itiꞌ Ndoo,
ta veꞌe ra nàni Juda,
nanduku̱n iin ra ñuu Tarsu,
ña nàni Saulu,
ti ikan ìyo ra kàꞌan chiꞌin Ndioo.
Ta cha kētai ña kàtituꞌin nuu ra ña ni kuꞌu̱n nuu ìyo ra,
yoꞌo Ananía,
ta ikan ni jundiun ndaꞌun xini ra,
ikan na kuu nandeꞌe ndiko ra inga chaꞌaꞌ.
―Takan kàti ma tati ma Rachaꞌnu Jesuu chiꞌin ma Ananía.
Tajan ora chīni ma Ananía ña kàꞌan ma Rachaꞌnu teꞌen,
tajan teꞌen nākaꞌan ndio ra:
―Yoꞌo Rachaꞌnu,
yaꞌa kuaꞌaꞌ ñivi kàꞌan chata ma ra nàni Saulu,
ña maa ra jàꞌa ña yaꞌa ndèꞌe ma ñiviun ma tundoꞌo ma ndian chìnuni ma tuꞌin ma ñuu Jerusalén.
Ta vitin vàchi ra iꞌya ndàꞌa ra iin tutu ña jāꞌa ma ra chàꞌnda tiñu nuu sutu.
Ta ma tutu ikan kàꞌan yi ti ndisaa ñivi chìnuni tuꞌun kàꞌun kuꞌun na kundii na vekaa jàꞌa ra ―kàti yi.
Va teꞌen nākaꞌan tuku ma Rachaꞌnu chiꞌin ma Ananía:
―¡Kuaꞌan!,
ti mai kāchin ra ña na kaꞌan ra tuꞌin nuu ndisaa ñivi yüvi judíu,
ta nda nuu ma ndra rey,
chàꞌnda tiñu nuu na ndia.
Ta juuni ni kaꞌan ra tuꞌin nuu ndian judíu ndia.
Vati ni janaꞌi nuu ra ña ìyo yi ña ndeꞌe ra tundoꞌo chaꞌaꞌ ma tiñu mai ña ni jaꞌa ra.
―Takan kàti tati Jesuu nuu Ananía.
Takan kūu ta ikan jan chāꞌan ndio ma Ananía ma veꞌe ikan.
Tajan teꞌen nākaꞌan ndio ra ora jūndii ra ndaꞌaꞌ ra xini Saulu:
―Yoꞌo ra yani̱ Saulu,
ma Rachaꞌnu Jesuu,
ra ndēꞌun tichi itiꞌ nuu kīchiun,
rakan tāchi yuꞌu ña na kichi̱ jundii ndaꞌi xiniun,
ikan na kuu nandeꞌun inga chaꞌaꞌ ta koo Tati Ií Ndioo chiꞌun ―kàti Ananía chiꞌin Saulu.
Ta ma ora ikani kēkoyo ña kàa takua kàa soo tiakaꞌ tinuu ra,
ta nàndeꞌe ndiko ra.
Tajan ndēta ndio ra,
ta kūnduta ra.
Ta ora yāꞌa,
tajan chāchi ra,
ikan na koo ndiko ñàndee ra.
Ta ikan chīyo ra kuaꞌaꞌ kivi chiꞌin ñivi chìnuni tuꞌun Jesuu ìyo ñuu Damascu.